Държавен вестник, бр. 53, 2015 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  53
(2) За издаване на одобрение по чл. 18, ал. 1 
ЗДКИСДПКИ за замяна на депозитаря на до­
говорния фонд към заявлението се прилагат:
1. заверен препис от решението на ком­
петентния съгласно устройствените актове 
орган на управляващото дружество за замяна 
на депозитаря;
2. данните по чл. 37а, ал. 1, т. 10 и доку­
ментите по чл. 37а, ал. 3.
(3) За издаване на одобрение по чл. 18, 
ал. 1 ЗДКИСДПКИ за промяна в договора 
за депозитарни услуги към заявлението се 
прилагат:
1. заверен препис от решението на компе­
тентния съгласно устройствените актове орган 
на управляващото дружество за приемане на 
промяна в договора за депозитарни услуги;
2. заверен препис от договора за депозитар­
ни услуги с промените към съответната дата.
(4) За издаване на одобрение по чл. 18, 
ал. 1 ЗДКИСДПКИ за замяна на управля­
ващото дружество избраното управляващо 
дружество по чл. 109, ал. 7 от Наредба № 44 
към заявлението прилага:
1. заверен препис от решението на компе­
тентния съгласно устройствените актове на 
управляващото дружество орган за поемане 
на управлението на договорния фонд;
2. план за управление на договорния фонд;
3. данните и документите по чл. 37а;
4. при преобразуване на договорния фонд: 
плана за преобразуване и документите по 
чл. 145 ЗДКИСДПКИ.“
§ 42. Създава се чл. 37в:
„Чл. 37в. За издаване на разрешение на 
управляващо дружество да организира и уп­
равлява борсово търгувани фондове се при­
лагат документи съответно по чл. 26 – 31 или 
чл. 37а, както и следните документи:
1. данни за наименованието, седалището, 
адреса на управление и номера и партидата 
на вписването в търговския регистър, единния 
идентификационен код и заверен препис от 
лицензията на маркет-мейкър, осигуряващ 
поддържане на борсова цена на акциите или 
дяловете на КИС;
2. договорът, сключен между борсово търгу­
вания фонд, съответно неговото управляващо 
дружество, и маркет-мейкъра за акциите или 
дяловете, осигуряващ поддържане на борсо­
вата им цена.“
§ 43. Член 38 се изменя така:
„Чл. 38. (1) За извършване на уведомяване 
по чл. 107 ЗДКИСДПКИ във връзка с чл. 26, 
ал. 1 – 3 ЗПФИ се прилага съответно чл. 25, 
ал. 3 и 4.
(2) За издаване на разрешение по чл. 102, 
ал. 1 ЗДКИСДПКИ управляващото дружество 
прилага:
1. заверен препис от решението на ком­
петентния съгласно устройствените актове 
на управляващото дружество орган за пре­
кратяване на дейността на дружеството и за 
избиране на ликвидатор;
2. план за прекратяване на дейността на 
дружеството по чл. 86, ал. 2 ЗДКИСДПКИ 
и уреждане на отношенията с клиентите му;
3. декларации от управляващото дружество 
и депозитаря, удостоверяващи извършеното 
предаване на цялата налична информация и 
документация във връзка с управляваните 
от управляващото дружество колективни 
инвестиционни схеми;
4. копия от уведомления до всички клиенти 
на дружеството по чл. 86, ал. 2 ЗДКИСДПКИ 
за прекратяване на дейността му;
5. доказателства за уреждането на отно­
шенията, възникнали между управляващото 
дружество и негови клиенти, във връзка 
с предоставяните услуги по чл. 86, ал. 2 
ЗДКИСДПКИ.“
§ 44. Създават се чл. 38а – чл. 38з:
„Чл. 38а. (1) Лице, което иска да му бъде 
издаден лиценз да извършва дейност като 
национално инвестиционно дружество от 
отворен или затворен тип, към заявлението 
прилага съответно: 
1. заверен препис от устава и другите 
учредителни актове;
2. банков документ, удостоверяващ разме­
ра на внесения капитал по чл. 174 , ал. 1 и 2 
ЗДКИСДПКИ, но не по-малко от 25 на сто 
от записания капитал;
3. данни за името (собствено, бащино и 
фамилно), ЕГН и адресната регистрация на 
физическите лица, избрани за членове на 
съвета на директорите, на инвестиционното 
дружество, съответно аналогични данни за 
чуждестранните лица;
4. данни за наименованието, седалището, 
предмета на дейност, номера и партидата на 
вписване в търговския регистър и единния 
идентификационен код на юридическите лица, 
избрани за членове на съвета на директорите 
на инвестиционното дружество;
5. данни за името (собствено, бащино 
и фамилно), ЕГН и адресната регистрация 
на физическите лица, които представляват 
юридическите лица – членове на съвета на 
директорите на инвестиционното дружество, 
съответно аналогични данни за чуждестран­
ните лица;
6. данни за името (собствено, бащино и 
фамилно), ЕГН и адресната регистрация на 
всички други лица, оправомощени да уп­
равляват и представляват инвестиционното 
дружество, съответно аналогични данни за 
чуждестранните лица;
7. данни за наименованието, седалището, 
адреса на управление, номера и партидата на 
вписването в търговския регистър, номера и